Temeljem članka 6. stavka 1., Zakona o zakupu i kupoprodaji poslovnog prostora (NN 125/11, 64/15 i 112/18) i članka 7. Izjave o osnivanju trgovačkog društva, Uprava trgovačkog društva LUCERA d.o.o. raspisuje

**J A V N I N A T J E Č A J**

**za prikupljanje ponuda za subvencionirano korištenje poslovnog prostora u okviru Poduzetničkog inkubatora**

**Članak 1.**

Predmet natječaja je davanje u subvencionirani zakup poslovni prostor u Poduzetničkom inkubatoru u Hrastovskom i to:

1. poslovni prostor (oznaka prostora 2) na 1. katu zgrade Poduzetničkog inkubatora na adresi Kalnička 3, Hrastovsko, površine 24,94 m2

Prostor 2. je namješten i namjenjen je za obavljanje uslužne ili uredske djelatnosti.

**Članak 2.**

„Poduzetnik početnik“ je poduzetnik koji u vrijeme podnošenja ponude za zakup poslovnog prostora nije upisan u odgovarajući upisnik dulje od 3 godine.

Pravo sudjelovanja u natječaju imaju poduzetnici i poduzetnici početnici sa sjedištem u Republici Hrvatskoj.

Pravo na subvenciju tj. na popust na tržišnu cijenu imaju poduzetnici i poduzetnici početnici:

* sa sjedištem na području Grada Ludbrega,
* koji nemaju sjedište na području Grada Ludbrega, ali zapošljavaju ili planiraju u roku 3 mjeseca od ulaska u prostor, zaposliti djelatnika koji ima prebivalište na području Grada Ludbrega

Poduzetnici koji ne ispunjavaju jedan od dva prethodna kriterija, nemaju pravo na popust na cijenu tj. subvencionirane uvjete najma. Dodatan kriterij za subvencionirani najam jest da tržišnu djelatnost ne obavljaju duže od 3 godine.

Ukoliko nisu zadovoljeni ovi uvjeti, poduzetnici moraju ponuditi procijenjenu tržišnu vrijednost najma poslovnog prostora ili višu od procijenjene tržišne vrijednosti.

Pravo sudjelovanja na natječaju nemaju ponuditelji koji po bilo kojoj osnovi, zaključno s danom prijave na natječaj, imaju dospjeli dug prema Gradu Ludbreg, te nepodmirenih dospjelih obveza prema državi.

**Članak 3.**

Procijenjena tržišna vrijednost najma prostora iznosi 3 eura/m2 + PDV. To je ujedno i minimalna cijena koju ponuditelj može ponuditi.

Zakupnina se plaća mjesečno, unaprijed do 15. u mjesecu za tekući mjesec.

Najpovoljnijom ponudom smatrati će se ona ponuda koja uz ispunjavanje uvjeta iz natječaja sadrži i viši iznos zakupnine.

**Članak 4.**

Poduzetnik početnik, koji ispunjava kriterije za subvencionirane uvjeta najma, u natječaju, ostvaruje pravo na povlaštenu zakupninu kako slijedi:

|  |  |
| --- | --- |
| Razdoblje zakupa | Iznos zakupnine (%) |
| 0 – 6 mjeseci | 0,20 eura s uključenim režijama |
| 6 – 12 mjeseci | 25 % od procijenjene tržišne cijene + režije |
| 2. godina | 50% od procijenjene tržišne cijene + režije |
| 3. godina | 75 % od procijenjene tržišne cijene + režije |
| 4. i 5. godina | 100% procijenjene tržišne cijene + režije |

Prvih 6 mjeseci u subvencioniran najam ulaze i režije, dok se za ostalo razdoblje najma režije dodatno plaćaju.

**Članak 5.**

Zakupnik uzima u zakup poslovni prostor u viđenom stanju.

Poslovni prostori imaju zasebna brojila električne energije. Ostale troškove režija zakupnik plaća razmjerno udjelu zakupljenog prostora prema površini ukupno korištenog prostora u zgradi, po izračunu LUCERA-e d.o.o.

**Članak 6.**

Zakupnik nema pravo poslovni prostor ili dio poslovnog prostora dati u podzakup.

**Članak 7.**

Zakup poslovnog prostora zasniva se ugovorom o međusobnim odnosima. Ugovorom će se detaljno urediti prava i obveze zakupodavca i zakupnika. Zakup poslovnog prostora može se ostvariti za razdoblje do 5 godina.

**Članak 8.**

Ponuda za natječaj mora biti u pisanom obliku i sadržavati:

* ime i prezime, OIB, prebivalište, odnosno naziv i sjedište ponuditelja,
* presliku obrtnice ako je ponuditelj obrtnik, presliku rješenja o upisu u sudski registar za pravne osobe,
* skraćeni poslovni plan,
* oznaku poslovnog prostora za koji se ponuda dostavlja,
* potvrdu o nepostojanju nepodmirenih dospjelih obveza prema državnom proračunu i Proračunu Grada Ludbrega, ili potvrdu da je sukladno posebnim propisima odobrena odgoda plaćanja navedenih obveza i osoba se pridržava rokova plaćanja (uvjerenje Porezne uprave i uvjerenje Grada Ludbrega)
* dokaz da je ponuditelj registriran za obavljanje djelatnosti koja je predviđena na poslovni prostor za koji dostavlja ponudu
* iznos zakupnine, ne niže od procijenjene tržišne vrijednosti najma
* potvrdu o nekažnjavanju vlasnika.

**Članak 9.**

Neće se uzeti u razmatranje ponude

* koje ne sadrže obvezne dijelove, odnosno priloge navedene u članku 8. ovog Javnog natječaja
* poduzetnika nad kojim je otvoren stečajni postupak ili postupak likvidacije
* poduzetnik koji ima blokiran poslovni račun
* ako je poduzetniku izrečena pravomoćna osuđujuća presuda za jedno ili više kaznenih dijela; udruživanja za počinjenje kaznenih dijela, primanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca

**Članak 10.**

Pisane ponude s pripadajućim prilozima ponuditelji su dužni dostaviti u zatvorenoj omotnici preporučenom poštanskom pošiljkom na adresu:

**LUCERA d.o.o.**

**Kalnička 3, Hrastovsko**

**42230 Ludbreg,**

**s naznakom "Ponuda za zakup poslovnog prostora "** Ponude se primaju do popune prostora u Poduzetničkom inkubatoru.

**Članak 11.**

Ovaj Natječaj objaviti će se na web stranici Lucera-e d.o.o.

Poslovne prostore moguće je pogledati svakim radnim danom od 7:00-15:00 sati, uz prethodnu najavu na telefon 042/421-120.

# UPRAVA TRGOVAČKOG DRUŠTVA

LUCERA d.o.o.